Тиквеник със заливка от прясно мляко и яйца - Рецепта | Gotvach.bg
» Тиквеник със заливка от прясно мляко и яйца
Тиквеник със заливка от прясно мляко и яйца
"Какъв е този тиквеник със заливка ли? Божествено вкусен, ето такъв "
Преглеждания общо4 375
кори за баница - 1 пакет Фамилия или Златна царица
орехови ядки - 300 г натрошени на ситно
тиква - 1 бр. (добре е да е по - сладичка)
кристална захар - за поръсване на всеки две кори
канела - за поръсване на всеки две кори
прясно мляко - 1/2
лимони - сока от 1
Обелваме и настъргваме в голяма купа половината тиква на едро ренде. Разстиламе си целия пакет кори да са ни удобни за наръсване, както са си на масата.
В голяма квадратна тава, която сме намазали с олио, постиламе открай докрай една кора. След това върху корите, както са една върху друга, наръсваме около 2 с.л. захар, настъргана тиква около 3 шепи (зависи дали обичате да е с повече или с по-малко тиква) и поръсвате леко с канела.
Вземаме маслото и режем съвсем малки късчета от него и ги пускаме на не повече от 5 места разхвърляни в различни части на кората, след което захващаме два пласта кори и навиваме на руло (откъм късата страна - не дългата).
Подреждаме внимателно рулото в края на тавата, така че ръбът, където кората свършва, да остане отдолу, за да не се изсуши при печенето, и повтаряме процедурата с наръсването и завиването на всеки 2 кори, докато свършат, и ги подреждаме една до друга плътно.
Когато свършим, разрязваме внимателно всички рула напречно, така че да се получат малки квадратчета, които заливаме с разбитите много добре прясно мляко и яйце. Чакаме 5 минути, за да се попие заливката, и печем в загрята на около 180 градуса фурна до златист цвят.
Докато чакаме това да стане, си приготвяме гъста глазура от сока на 1 лимон и пудра захар, докато стане гъсто. След изваждане на тиквеника напръскайте тиквеника с глазурата лекичко тук-там на капчици, за да добие леко накиселяващ вкус, и покрийте за 10 мин тавата с найлончето, в което са били обвити корите, за да се задуши и омекне след това махнете найлона.
Тиквеник със заливка от прясно мляко3
Баница със заливка от прясно мляко2
Заливка за мусака със прясно мляко1
Бързи яйца с прясно мляко2
Запечени картофи с яйца и прясно мляко
Пиле Фрикасе с Яйца и Прясно Мляко12
Тиквеник със заливка от сироп
Макарони с Яйца и Прясно Мляко
Макарони с прясно мляко на фурна